
#### ประกาศองค์การบริหารส่วนตำบลแม่สาบ

**เรื่อง ประกวดราคาจ้างโครงการก่อสร้างประปาหมู่บ้าน แบบผิวดินขนาดใหญ่**

 **บ้านปางเติม หมู่ที่ 4 ตำบลแม่สาบ**

**ตามประกาศองค์การบริหารส่วนตำบลแม่สาบ**

----------------------------------------

 ด้วย องค์การบริหารส่วนตำบลแม่สาบ **มีความประสงค์จะประกวดราคาจ้าง**โครงการก่อสร้าง

ประปาหมู่บ้าน แบบผิวดินขนาดใหญ่ บ้านปางเติม หมู่ที่ 4 ตำบลแม่สาบ อำเภอสะเมิง จังหวัดเชียงใหม่ พร้อมป้ายประชาสัมพันธ์โครงการระหว่างดำเนินการ จำนวน 1 ป้าย และป้ายประชาสัมพันธ์โครงการเมื่อแล้วเสร็จ จำนวน 1 ป้าย ราคากลาง 3,778,000.- บาท (สามล้านเจ็ดแสนเจ็ดหมื่นแปดพันบาทถ้วน) วงเงินงบประมาณ 3,694,000.- (สามล้านหกแสนเก้าหมื่นสี่พันบาทถ้วน) นั้น

 **ผู้มีสิทธิเสนอราคาจะต้องมีคุณสมบัติ ดังนี้**

1. ผู้เสนอราคาจะต้องเป็นนิติบุคคล ผู้มีอาชีพรับจ้างงานที่ประกวดราคาจ้างดังกล่าว
2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองประกวดราคาจ้าง
3. ผู้เสนอราคาต้องไม่เป็นผู้ได้รับเอกสิทธิหรือความคุ้มกันซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
4. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างของ องค์การบริหารส่วนตำบล

แม่สาบ

 4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ องค์การบริหาร

ส่วนตำบลแม่สาบ ณ วันประกวดราคา หรือไม่เป็นผู้กระทำอันเป็น การขัดขวาง การแข่งขันราคา อย่างเป็นธรรม ในการประกวดราคาจ้างครั้งนี้

 5. ผู้เสนอราคาจะต้องมีผลงานก่อสร้างประเภทเดียวกันในวงเงินไม่น้อยกว่า 554,100.- บาท (ห้าแสนห้าหมื่นสี่พันหนึ่งร้อยบาทถ้วน)

 และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจหรือหน่วยงานเอกชนที่องค์การบริหารส่วนตำบลเชื่อถือ

กำหนดดูสถานที่ก่อสร้าง ในวันที่ 20 เดือน กรกฎาคม พ.ศ. 2558 เวลา 10.00 น. พร้อมกัน ณ องค์การบริหารส่วนตำบลแม่สาบ และเดินทางไปจุดที่จะดำเนินการก่อสร้างพร้อมรับฟังคำชี้แจงรายละเอียดเพิ่มเติม (สำหรับผู้ที่ซื้อเอกสารประกวดราคาจ้างไปแล้ว ไม่ไปดูสถานที่ก่อสร้างตามวันเวลาที่กำหนด ถือว่าได้ทราบสถานที่ก่อสร้าง ตลอดจนอุปสรรคและปัญหาต่างๆ ดีแล้ว เมื่อมีอุปสรรคและปัญหาในเวลาทำงานจะนำมาอ้างให้พ้นความรับผิดชอบต่อองค์การบริหารส่วนตำบลแม่สาบไม่ได้)

/ กำหนดยื่นซอง …

- 2 -

**กำหนดยื่นซองประกวดราคาได้ตั้งแต่ วันที่ 27 เดือน กรกฎาคม พ.ศ. 2558 ตั้งแต่เวลา 08.30 น. ถึงเวลา 16.30 น. ได้ที่ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ ชั้น 2 ที่ว่าการอำเภอสะเมิง จังหวัดเชียงใหม่**

**กำหนดเปิดซองประกวดราคา ในวันที่ 28 เดือน กรกฎาคม พ.ศ. 2558 ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ ชั้น 2 ที่ว่าการอำเภอสะเมิง จังหวัดเชียงใหม่**

ผู้สนใจติดต่อขอซื้อเอกสารการประกวดราคา ในราคาชุดละ 500.- บาท (ห้าร้อยบาทถ้วน) ด้วยตนเองหรือมอบอำนาจให้ผู้อื่นดำเนินการแทนโดยมีหนังสือมอบอำนาจที่ปิดอากรแสตมป์ถูกต้องตามกฎหมายมาแสดงต่อเจ้าหน้าที่ในขณะที่ขอซื้อเอกสารประกวดราคา ได้ที่ ส่วนการคลัง งานพัสดุ องค์การบริหารส่วนตำบลแม่สาบ ระหว่าง **วันที่ 7 เดือน กรกฎาคม 2558 – 16 เดือน กรกฎาคม 2558** ตั้งแต่เวลา 08.30 น.ถึง 16.30 น. หรือสอบถามทางโทรศัพท์หมายเลข 093-581-1997 ในวันและเวลาราชการ หรือดูรายละเอียดเพิ่มเติมทางเว็บไซต์ [www.gprocurement.go.th](http://www.gprocurement.go.th)

ประกาศ ณ วันที่ 26 เดือน มิถุนายน พ.ศ. 2558

  (นายพัฒนพงษ์ ไชยสุภา)

 นายกองค์การบริหารส่วนตำบลแม่สาบ